Public procurement notice: Contract Notice
Published: 2016-04-16
Buyer: Den Europæiske Unions observatørmission i Georgien (EUMM)
Country: GE
Contract type: Services
Procedure: Restricted procedure
CPV classification: 79710000: Security services | 79713000: Guard services
Submission deadline: 2016-05-19
EU fund: ESF

Technical requirements: Fysisk beskyttelse af EUMM's værdier (personer, udstyr og lokaliteter) ved både hovedkvarteret i Tbilisi og dets feltkontorer og forreste base, for at EUMM-personalet er i stand til at gennemføre sine aktiviteter og forpligtelser i overensstemmelse med de bedst mulige standarder vedrørende sikkerheden og sikringen på arbejdspladsen og i medarbejdernes indkvartering.
Den ordregivende myndighed kan, efter eget skøn og med forbehold for tilgængelige budgetmidler, forlænge projektet og/eller udvide rammerne herfor i et omfang, der ikke overstiger den indledende kontrakts varighed og værdi. Enhver forlængelse eller udvidelse af kontrakten forudsætter, at kontrahenten har udført sit arbejde på tilfredsstillende vis.
Deltagelse er åben for alle juridiske personer (der deltager enten individuelt eller i en sammenslutning (et konsortium) af tilbudsgivere), der er etableret i en medlemsstat i Den Europæiske Union eller i et land eller territorium i de regioner, der er omfattet og/eller bemyndiget af de specifikke instrumenter, der finder anvendelse på programmet, hvorunder kontrakten finansieres (se endvidere punkt 29 nedenfor). Deltagelse er ligeledes åben for internationale organisationer. Deltagelsen af fysiske personer er direkte underlagt de specifikke instrumenter, der er gældende for programmet, hvorunder kontrakten finansieres.
Alle valgbare fysiske og juridiske personer (i henhold til punkt 11 ovenfor) eller sammenslutninger af sådanne personer (konsortier) kan ansøge.
Et konsortium kan være en permanent, vedtægtsmæssigt etableret sammenslutning eller en sammenslutning, der er etableret uformelt med henblik på en specifik udbudsprocedure. Alle deltagere i et konsortium (dvs. lederen og alle øvrige deltagere) hæfter solidarisk over for den ordregivende myndighed.
Deltagelse af en ikkevalgbar fysisk eller juridisk person (i henhold til punkt 11) vil resultere i automatisk udelukkelse af denne person. I særdeleshed gælder, at det samlede konsortium vil blive udelukket, såfremt den ikkevalgbare person er en del af et sådant.
Fysiske eller juridiske personer må kun indgive 1 ansøgning uanset deltagelsesform (som individuel juridisk enhed eller som leder af eller deltager i et ansøgerkonsortium). Hvis en fysisk eller juridisk person indgiver mere end 1 ansøgning, vil samtlige ansøgninger med deltagelse af denne person blive udelukket.
Bud modtaget fra tilbudsgivere, der omfatter andre virksomheder end dem nævnt i ansøgningen til prækvalifikationslisten, vil blive udelukket fra denne begrænsede udbudsprocedure, medmindre forudgående tilladelse fra den ordregivende myndighed er blevet opnået (se den praktiske vejledning — PRAG 2.4.3). Ansøgere, der figurerer på prækvalifikationslisten, må ikke indgå aftaler om samarbejde eller underentreprise med hinanden i forbindelse med denne kontrakt.
Som en del af ansøgningsskemaet skal ansøgere indgive en underskrevet erklæring, vedlagt standardansøgningsskemaet, om, at de ikke befinder sig i nogen af udelukkelsessituationerne anført i afsnit 2.3.3 i PRAG.
På grundlag af de indgivne ansøgninger vil mellem 4 og 8 ansøgere blive opfordret til at afgive detaljerede bud på denne kontrakt. Hvis antallet af valgbare ansøgere, der lever op til udvælgelseskriterierne, er mindre end minimummet på 4, kan den ordregivende myndighed opfordre de ansøgere, der opfylder kriterierne, til at afgive bud.
Følgende udvælgelseskriterier vil finde anvendelse på ansøgerne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed:
1) ansøgerens økonomiske og finansielle kapacitet (baseret på punkt 3 i ansøgningsskemaet): Hvis ansøgeren er et offentligt organ, skal der fremlægges tilsvarende oplysninger:
• Ansøgerens samlede årlige omsætning ((omsætning 2013 + omsætning 2014 + omsætning 2015) ≥ 500 000 EUR) for de seneste 3 år (2013, 2014 og 2015) skal beløbe sig til mindst 500 000 EUR
• Mindst 30 af ansøgerens fastansatte medarbejdere er for indeværende beskæftiget på områder med relation til denne kontrakt
• Ansøgeren har i løbet af de seneste 3 år med vellykket resultat fuldført mindst 1 projekt lig det, der er omfattet af denne kontrakt. Værdien af sådan et projekt skal beløbe sig til mindst 150 000 EUR.